./data/phi0978/phi001/phi0978.phi001.perseus-lat2.xml
Pliny the Elder
CCCLX milia hominumannis xx eam construxisse produntur  tres vero factae annis LXXXVIII, mensibus IIII qui de iis scripserint—sunt Herodotus, Euhemerus,Duris Samius, Aristagoras, Dionysius, Artemidorus, Alexander polyhistor, Butoridas, Antisthenes, Demetrius, Demoteles, Apion—, interomnes eos non constat, a quibus factae sint, iustissimocasu obliteratis tantae vanitatis auctoribus  aliqui ex iisprodiderunt in raphanos et alium ac cepas MDC talentaerogata  amplissima septem iugera optinet soli  quattuorangulorum paribus intervallis DCCLXXXIII pedes singulorum laterum, altitudo a cacumine ad solum pedes DCCXXVcolligit, ambitus cacuminis pedes XVIS  alterius intervallasingula per quattuor angulos pedes DCCLVIIS comprehendunt  tertia minor quidem praedictis, sed multo spectatior, Aethiopicis lapidibus adsurgit CCCLXIII pedibus interangulos  vestigia aedificationum nulla exstant, harena latepura circa, lentis similitudine, qualis in maiore parteAfricae  quaestionum summa est, quanam ratione in tantam altitudinem subiecta sint caementa  alii nitro ac saleadaggeratis cum crescente opere et peracto fluminis inrigatione dilutis; alii lateribus e luto factis exstructospontes, peracto opere lateribus in privatas domos distributis, Nilum enim non putant rigare potuisse multo humiliorem  in pyramide maxima est intus puteus LXXXVIcubitorum; flumen illo admissum arbitrantur  mensuramaltitudinis earum omnemque similem deprehendere invenitThales Milesius umbram metiendo, qua hora par esse corpori solet  haec sunt pyramidum miracula, supremumqueillud, ne quis regum opes miretur, minimam ex iis, sedlaudatissimam, a Rhodopide meretricula factam  Aesopifabellarum philosophi conserva quondam et contubernalishaec fuit, maiore miraculo, tantas opes meretricio esseconquisitas